biswa921/orwiki-latest-pages-articles-raw huggingface dataset:
ଅଦା ଶର୍ମା

ଅଦା ଶର୍ମା (ଜନ୍ମ: ୧୧ ମଇ ୧୯୯୧) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ, ତେଲୁଗୁ ଏବଂ ତାମିଲ ଭାଷା ଚଳଚ୍ଚିତ୍ରରେ ଅଭିନୟ କରିଛନ୍ତି । ଅଦା ତାଙ୍କ ବିଦ୍ୟାଳୟ ଶିକ୍ଷା ଶେଷ କରିବା ପରେ ୨୦୦୮ରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ହିନ୍ଦୀ କଥାଚିତ୍ର ୧୯୨୦ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ଅଦାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ କରାଯାଇଥିଲା । ପରେ ସେ ୨୦୧୪ରେ ତେଲୁଗୁ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପରେ ସେ କନ୍ନଡ଼ ଏବଂ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଅଦାଙ୍କ ଅଭିନୀତ ସଫଳତମ ହିନ୍ଦୀ ଚଳଚ୍ଚିତ୍ରଗୁଡ଼ିକ ହେଲା ୨୦୧୪ର ହସି ତୋ ଫସି, ୨୦୧୭ର କମାଣ୍ଡୋ ୨ । ଅଦାଙ୍କ ତେଲୁଗୁ କଥାଚିତ୍ର ଜଗତରେ ମଧ୍ୟ ଜଣେ ସଫଳ ଅଭିନେତ୍ରୀ ଭାବରେ ସ୍ଥାନ ପାଇଛନ୍ତି ।

ପ୍ରାରମ୍ଭିକ ଜୀବନ
ଅଦା ଶର୍ମା ୧୧ ମଇ ୧୯୯୧ରେ ଏକ ତାମିଲ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ସେ କେରଳର ପାଲାକ୍କଡ଼ରେ ଜନ୍ମ ହୋଇଥିଲେ ଏବଂ ମୁମ୍ବାଇରେ ବଡ଼ ହୋଇଥିଲେ । ତାଙ୍କ ବାପା ଜଣେ ଜଳ ସେନାଧିକାରୀ ଏବଂ ମାଆ ଜଣେ ଶାସ୍ତ୍ରୀୟ ସଙ୍ଗୀତ ନର୍ତ୍ତକୀ । ଅଦା ମୁମ୍ବାଇର ପାଲି ହିଲ୍‌ର ଅକ୍ଷିଅମ୍ କନ୍‌ଭେଣ୍ଟ ସ୍କୁଲ‌ରୁ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିଥିଲେ । ସେ ଦଶମ ଶ୍ରେଣୀରେ ପଢ଼ୁଥିବାବେଳେ ଅଭିନେତ୍ରୀ ହେବା ପାଇଁ ଇଚ୍ଛା କରିଥିଲେ ଏବଂ ସେ ସେତେବେଳ ହିଁ ବିଦ୍ୟାଳୟ ତ୍ୟାଗ କରିବାକୁ ଚାହିଁଥିଲେ, ମାତ୍ର ତାଙ୍କ ବାପାମାଆ ତାଙ୍କୁ ଅତିକମ୍‌ରେ ବିଦ୍ୟାଳୟ ଶିକ୍ଷା ଶେଷ କରିବା ପାଇଁ ପରାମର୍ଶ ଦେଇଥିଲେ । ସେ ତାଙ୍କର ଦ୍ୱାଦଶ ଶ୍ରେଣୀ ଶିକ୍ଷା ପରେ, ପାଠପଢ଼ା ବନ୍ଦ କରିଥିଲେ ।

ଅଦା ତିନି ବର୍ଷ ବୟସରୁ ନୃତ୍ୟ କରୁଛନ୍ତି ଏବଂ ସେ ମୁମାଇର ନଟରାଜ ଗୋପୀ କ୍ରିଷ୍ଣା କଥକ ଡ୍ୟାନ୍ସ ଏକାଡେମିରୁ କଥକରେ ସ୍ନାତକ ହାସଲ କରିଛନ୍ତି । ସେ ମଧ୍ୟ ଯୁକ୍ତରାଷ୍ଟ୍ରରେ ୪ ମାସର ସାଲ୍‌ସା ନୃତ୍ୟ ଶିକ୍ଷା କରିଛନ୍ତି । ଏତଦ ବ୍ୟତୀତ ସେ ବେଲି ଡ୍ୟାନ୍ସିଂ ମଧ୍ୟ କରନ୍ତି ।

ଅଭିନୟ ଜୀବନ
ଅଦା ଚଳଚ୍ଚିତ୍ର ଜଗତରେ ପ୍ରବେଶ କରିବା ପାଇଁ ଅନେକ ଜାଗରେ ଅଡିସନ୍ ଦେଇଥିଲେ । ମାତ୍ର ତାଙ୍କର କର୍ଲି ଚୁଟି ଏବଂ ଅଳ୍ପ ବୟସ ପାଇଁ ସେ ସବୁଥିରେ ବିଫଳ ହୋଇଥିଲେ । ପରେ ସେ ୨୦୦୮ରେ ୧୯୨୦ ଚଳଚ୍ଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୧୪ରେ ତେଲୁଗୁ କଥାଚିତର ଜଗତରେ ଅଭିନୟ ଆରମ୍ଭ କରିଥିଲେ । ନିତିନ୍‌ଙ୍କ ସ‌ହ ହାର୍ଟ ଆଟାକ୍ ଚଳଚ୍ଚିତ୍ର ଜରିଆରେ ସେ ତେଲୁଗୁ କଥାଚିତ୍ର ଜଗତରେ ପ୍ରବେଶ କରିଥିଲେ । ୨୦୧୫ରେ ସେ ରାଣା ବିକ୍ରମ ଚଳଚ୍ଚିତ୍ର ଜରିଆରେ ସେ କନ୍ନଡ଼ କଥାଚିତ୍ର ଜଗତରେ ମଧ୍ୟ ପ୍ରବେଶ କରିଥିଲେ । ୨୦୧୬ରେ ସେ ତାମିଲ ଚଳଚ୍ଚିତ୍ର ଇଧୁ ନାମ୍ମା ଅଲ୍ଲୁରେ ଅତିଥି କଳାକାର ଭାବରେ ଅଭିନୟ କରିଥିଲେ ।

ଅଦାଙ୍କ ଅଭିନୀତ ସଫଳ ହିନ୍ଦୀ କଥାଚିତ୍ରଗୁଡ଼ିକ ହେଲା: ୨୦୧୪ର ହସି ତୋ ଫସି ଏବଂ ୨୦୧୭ର କମାଣ୍ଡୋ ୨ ।

ଅଭିନୀତ କଥାଚିତ୍ର
 ୨୦୦୮: ୧୯୨୦ (ହିନ୍ଦୀ)
 ୨୦୧୧: ଫିର୍ (ହିନ୍ଦୀ)
 ୨୦୧୩: ହମ୍ ହୈ ରାହି କାର୍ କେ (ହିନ୍ଦୀ)
 ୨୦୧୪: ହାର୍ଟ ଆଟାକ୍ (ତେଲୁଗୁ)
 ୨୦୧୪: ହସି ତୋ ଫସି (ହିନ୍ଦୀ)
 ୨୦୧୫: ସନ୍ ଅଫ୍ ସତ୍ୟ ମୂର୍ତ୍ତୀ (ତେଲୁଗୁ)
 ୨୦୧୫: ରାଣା ବିକ୍ରମ (କନ୍ନଡ଼)
 ୨୦୧୫: ସୁବ୍ରମଣ୍ୟମ୍ ଫର୍ ସେଲ୍ (ତେଲୁଗୁ)
 ୨୦୧୬: ଗରମ୍ (ତେଲୁଗୁ)
 ୨୦୧୬: କସନମ୍ (ତେଲୁଗୁ)
 ୨୦୧୬: ଇଧୁ ନାମା ଅଲ୍ଲୁ (ତାମିଲ)
 ୨୦୧୭: କମାଣ୍ଡୋ ୨ (ହିନ୍ଦୀ)

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୯୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା

ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା ହେଉଛି ଓଡ଼ିଶାରେ ମାଧ୍ୟମିକ ଶିକ୍ଷାର ପ୍ରଚାର, ପ୍ରସାର ତଥା ସୁପରିଚାଳନା ପାଇଁଁ ସରକାରଙ୍କଦ୍ୱାରା ପରିଚାଳିତ ଏକ ଶୈକ୍ଷିକ ସଂସ୍ଥା ।

 ଇତିହାସ 
ଓଡ଼ିଶା ଶିକ୍ଷା ଆଇନ,୧୯୫୩(Odisha Education Act, 1953 as amended in 1979) ଅନୁସାରେ ମାଧ୍ୟମିକ ଶିକ୍ଷା ପରିଷଦ କଟକଠାରେ ୧୯୫୫ ମସିହାରେ ପ୍ରତିଷ୍ଠିତ ହେଲା । ପରିଷଦ ଓଡ଼ିଶାର ମାଧ୍ୟମିକ ଶିକ୍ଷା ବ୍ୟବସ୍ଥାକୁ ପରିଚାଳନା କରିଥାଏ ଓ ପରିଷଦଦ୍ୱାରା ପରିଚାଳିତ ବିଦ୍ୟାଳୟ ମାଧ୍ୟମରେ ବିଭିନ୍ନ ବିଭାଗରେ ଶିକ୍ଷା ଦିଆଯାଇ ଛାତ୍ର/ଛାତ୍ରୀଙ୍କୁ ମହାବିଦ୍ୟାଳୟ ଶିକ୍ଷା ପାଇଁଁ ପ୍ରସ୍ତୁତ କରାଯାଏ ।

 କାର୍ଯ୍ୟ ସୂଚୀ 
ପରିଷଦ ଓଡ଼ିଶାରେ ସମସ୍ତ ସରକାରୀ ତଥା ବେସରକାରୀ ବିଦ୍ୟାଳୟ ନିମିତ୍ତ ପାଠ୍ୟ ବହି ତଥା ପାଠ୍ୟ ଖସଡା ପ୍ରସ୍ତୁତ କରିବା ସହ ବିଦ୍ୟାଳୟ ଗୁଡିକୁ ସରକାରୀ ସ୍ୱୀକୃତି ପ୍ରଦାନ କରେ । ଏହାର ନିଜସ୍ୱ ମୁଖ୍ୟ କାର୍ଯ୍ୟାଳୟ କ୍ୟାମ୍ପସ୍‌ ମଧ୍ୟରେ ଥିବା ମାଧ୍ୟମିକ ଶିକ୍ଷା ପରିଷଦ ବିଦ୍ୟାଳୟ ଏହି ପରିଷଦଦ୍ୱାରା ପରିଚାଳିତ । ଏହାଛଡା ପରିଷଦ ହାଇସ୍କୁଲ ସାର୍ଟିଫିକେଟ ପରୀକ୍ଷା, ମଧ୍ୟମା ପରୀକ୍ଷା, ଓଡ଼ିଶା ଶିକ୍ଷକ ଯୋଗ୍ୟତା(OTET) ପରୀକ୍ଷା, ଶିକ୍ଷକ ତାଲିମ ପରୀକ୍ଷା ତଥା ପରିଷଦଦ୍ୱାରା ସ୍ୱୀକୃତ ଅନ୍ୟାନ୍ୟ ପରୀକ୍ଷା ପରିଚାଳନା କରେ ।

ଆଞ୍ଚଳିକ କାର୍ଯ୍ୟାଳୟ 
ପରିଷଦର କେନ୍ଦ୍ରୀୟ ଜୋନ କଟକ ବ୍ୟତୀତ ପରିଷଦ ଅଧୀନରେ ୬ଟି ଜୋନାଲ୍ କାର୍ଯ୍ୟାଳୟ ଯଥା; ଭୁବନେଶ୍ୱର, ବାଲେଶ୍ୱର, ବାରିପଦା, ବ୍ରହ୍ମପୁର, ସମ୍ବଲପୁର ଏବଂ ଜୟପୁରଠାରେ କାର୍ଯ୍ୟ କରୁଅଛି ।
 ବାହାର ଲିଙ୍କ 
 ମାଧ୍ୟମିକ ଶିକ୍ଷା ପରିଷଦ, ଓଡ଼ିଶାର ବେବ୍‌ସାଇଟ୍
 ଆଧାର 

ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ସୋନାଲ ଚୌହାନ

ସୋନାଲ ସିଂହ ଚୌହାନ (ଜନ୍ମ: ୧୬ ମଇ ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ ଏବଂ ତେଲୁଗୁ କଥାଚିତ୍ରରେ ଅଭିନୟ କରନ୍ତି । ସେ ଚଳଚ୍ଚିତ୍ରରେ ଅଭିନୟ କରିବା ପୂର୍ବରୁ କିଛି ସୁନ୍ଦରତା ପ୍ରତିଯୋଗୀତାରେ ଭାଗନେଇଥିଲେ । ସେ ୨୦୦୮ରେ ଜନ୍ନତ ଚଳଚ୍ଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସୋନାଲ ହିନ୍ଦୀ ସ‌ହ ତେଲୁଗୁ, ତାମିଲ ଏବଂ କନ୍ନଡ଼ କଥାଚିତ୍ର ଜଗତରେ ଅଭିନୟ କରିଛନ୍ତି ।

ପ୍ରାରମ୍ଭିକ ଜୀବନ
ସୋନାଲ ୧୬ ମଇ ୧୯୮୭ରେ ନୂଆ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ସେ ନୋଇଡ଼ାର ଦିଲ୍ଲୀ ପବ୍ଲିକ୍ ସ୍କୁଲରେ ପଢ଼ିଥିଲେ । ଏବଂ ପରେ ନୂଆଦିଲ୍ଲୀର ଗାର୍ଗୀ କଲେଜରେ ଦର୍ଶନଶାସ୍ତ୍ରରେ ସ୍ନାତକ ହାସଲ କରିଥିଲେ ।

ଅଭିନୟ ଜୀବନ
ମଡେଲିଂ
ସୋନାଲଙ୍କୁ ୨୦୦୫ରେ ସାର‌ୱାକ୍, ମାଲେସିଆରେ ମିସ୍ ୱାର୍‌ଲ୍ଡ ଟୁରିଜିମ୍‌ ଭାବରେ ଅଭିଷିକ୍ତ କରାଯାଇଥିଲା । ମିସ୍ ୱାରଲ୍ଡ ଟୁରିଜିମ୍‌ରେ ଅଭିଷିକ୍ତ ହୋଇଥିବା ପ୍ରଥମ ଭାରତୀୟ ହେଉଛନ୍ତି ସୋନାଲ । ସେ ଡିସ୍ ଟିଭି, ପଣ୍ଡସ୍ ଏବଂ ନୋକିଆ ଭଳି ବ୍ରାଣ୍ଡର ମୁଖ୍ୟ ପ୍ରଚାରିକା ଥିଲେ । ଏଥି ସ‌ହିତ ସେ କିଛି ଅନ୍ୟାନ୍ୟ ଗ‌ହଣାର ବିଜ୍ଞାପନରେ ଅଭିନୟ କରିଥିଲେ ।Loading . Bollywoodaajtak.com. Retrieved on 22 May 2017.

ଚଳଚ୍ଚିତ୍ର 
ସୋନାଲ ହିମେଶ ରଶମୈୟାଙ୍କ ଆଲବମ୍ ଆପ୍‌କା ସୁରୁର୍‌ର ଅଭିନୟ କରିଥିଲେ । ଏହାପରେ ସେ ୨୦୦୮ରେ ଅଭିନେତା ଇମ୍ରାନ ହାସିମ୍‌ଙ୍କ ସ‌ହ ଜନ୍ନତ ଚଳଚ୍ଚିତ୍ରରେ ଅଭିନୟ ଜଗତରେ ପ୍ରବେଶ କରିଥିଲେ ।  ଏହାପରେ ସେ ତେଲୁଗୁ, ତାମିଲ ଏବଂ କନ୍ନଡ଼ କଥାଚିତ୍ର ଜଗତରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ୨୦୦୮: ଜନ୍ନତ (ହିନ୍ଦୀ)
 ୨୦୦୮: ରେନ୍‌ବୋ (ତେଲୁଗୁ)
 ୨୦୧୦: ଚେଲ୍ଲୁଭୟେ ନିନ୍ନେ ନୋଡାଲୁ
 ୨୦୧୧: ବୁଡ୍ଢା ହୋଗା ତେରା ବାପ୍ (ହିନ୍ଦୀ/ତେଲୁଗୁ)
 ୨୦୧୨: ପେହେଲା ପ୍ୟାର (ହିନ୍ଦୀ)
 ୨୦୧୩: ୩ଜି (ହିନ୍ଦୀ)
 ୨୦୧୪: ଲିଜେଣ୍ଡ (ତେଲୁଗୁ)
 ୨୦୧୫: ପାଣ୍ଡାଗା ଚେସ୍‌କୋ (ତେଲୁଗୁ)
 ୨୦୧୫: ଶେର୍ (ତେଲୁଗୁ)
 ୨୦୧୫: ସାଇଜ୍ ଜିରୋ (ତେଲୁଗୁ)
 ୨୦୧୫: ଇଞ୍ଜି ଇନ୍ଦୁପାଝାଗି (ତାମିଲ)
 ୨୦୧୬: ଡିକ୍ଟେଟର (ତେଲୁଗୁ)

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଚନ୍ଦ୍ରାସ୍ୱାମୀ

ଚନ୍ଦ୍ରସ୍ୱାମୀ ଜଣେ ଜ୍ୟୋତିଷ, ତାନ୍ତ୍ରିକ ତଥା ଜଣେ ଆତ୍ମଘୋଷିତ ‘ଗଡ଼ମ୍ୟାନ’ । 

ଚନ୍ଦ୍ରାସ୍ୱାମୀ ରାଜସ୍ଥାନର ଅଲୱାରରେ ୧୯୪୮ରେ ଜନ୍ମଗ୍ରହଣ କରିଥିଲେ ।https://khabar.ndtv.com/news/india/biography-of-controversial-chandraswami-1697286 ତାଙ୍କ ମୂଳ ନାଁ ଥିଲା ନେମି ଚାନ୍ଦ । ପିଲାବେଳେ ସେ ଘରଛାଡ଼ି ଚାଲିଯିବା ପରେ ବିହାର - ନେପାଳ ସୀମାରେ ତନ୍ତ୍ର ସାଧନା କରି ସିଦ୍ଧି ଅର୍ଜନ କରିଥିଲେ । ମା’ କାଳୀଙ୍କ ଭକ୍ତ ଥାଇ ସେ ନିଜକୁ ଚନ୍ଦ୍ରାସ୍ୱାମୀ ନାମରେ ପ୍ରସିଦ୍ଧ କରିପାରିଥିଲେ । ୧୯୯୦ ମସିହାରେ ତତ୍କାଳୀନ ପ୍ରଧାନମନ୍ତ୍ରୀ ପିଭି ନରସିଂହ ରାଓଙ୍କର ସେ ଥିଲେ ଅତି ନିକଟତମ ।https://timesofindia.com/india/controversial-godman-chandraswami-dies/amp_articleshow/58809762.cms ରାଓଙ୍କ ଆଧ୍ୟାତ୍ମିକ ଗୁରୁ ଥିଲେ । ସେହି ସମୟରେ ସେ ଚର୍ଚ୍ଚାର ପରିସରକୁ ଆସିଥିଲେ । ୧୯୯୧ ମସିହାରେ ଦିଲ୍ଲୀଠାରେ ଏକ ଆଶ୍ରମ ତୋଳାଇଥିଲେ । ସେହି ଜମିକୁ ଇନ୍ଦିରା ଗାନ୍ଧୀ ତାଙ୍କୁ ପ୍ରଦାନ କରିଥିଲେ ।https://indianexpress.com/article/india/controversial-godman-chandraswami-dead-4669939/lite/ ବ୍ରିଟେନର ପୂର୍ବ ପ୍ରଧାନମନ୍ତ୍ରୀ ମାର୍ଗରେଟ ଥାଚର ତାଙ୍କର ଜଣେ ଅନୁଗାମୀ ଥିଲେ । ୧୯୭୫ରେ ଥାଚରଙ୍କ ସହ ମିଶିବା ପରେ ଆଗାମୀ ତିନି ଚାରି ବର୍ଷ ମଧ୍ୟରେ ପ୍ରଧାନମନ୍ତ୍ରୀ ହେବାର ଭବିଷ୍ୟବାଣୀ କରିଥିଲେ ଯାହା ପରେ ସତ୍ୟରେ ପରିଣତ ହୋଇଥିଲା ।
ବିବାଦୀୟ
ଭାରତରେ ଗଣେଶ ମୂର୍ତ୍ତି କ୍ଷୀର ପିଉଥିବାର ଭ୍ରମ ଖେଳାଇ ଚର୍ଚ୍ଚିତ ହୋଇଥିଲେ । ଜୈନ କମିଶନଙ୍କ ରିପୋର୍ଟ ଅନୁଯାୟୀ ଚନ୍ଦ୍ରାସ୍ୱାମୀ ରାଜୀବ ଗାନ୍ଧୀ ହତ୍ୟାକାରୀଙ୍କୁ ସହଯୋଗ କରିଥିଲେ, ଅଣ୍ଡର ୱାର୍ଲଡ ଡନ ଦାଉଦ ଇବ୍ରାହିମ ସହ ସମ୍ପର୍କ ଆଦି ମାମଲାରେ ଛନ୍ଦି ହୋଇପଡ଼ିଥିଲେ । ତାଙ୍କଦ୍ୱାରା ଲଣ୍ଡନର ଜଣେ ବ୍ୟବସାୟୀ ଏକ ଲକ୍ଷ ଟଙ୍କାର ଠକାମୀରେ ଶିକାର ହୋଇଥିଲେ ।  ଏଥିପାଇଁ ସେ ଜେଲଯାଇଥିଲେ । ବିଦେଶୀ ମୁଦ୍ରା ଉଲଂଘନ (ଫେମା)ର ଅନେକ ମାମଲା ତାଙ୍କ ବିରୁଦ୍ଧରେ ଚାଲିଥିଲା ।https://khabar.ndtv.com/news/india/tantrik-chandraswami-dead-1697274/amp/1%3fakamai-rum=off 
ଆୟକର ବିଭାଗ ତାଙ୍କ ଆଶ୍ରମରେ ଚଢ଼ାଉ କରି ୧୧ଅୟୁତ ଡଲାର ମୂଲ୍ୟର ଅରିଜିନାଲ ପେମେଣ୍ଟ ଡ୍ରାଫ୍ଟ ଜବତ କରିଥିଲେ । ୨୦୦୯ ମସିହାରେ ତାଙ୍କ ଉପରୁ ନିଷେଧାଜ୍ଞା ଉଠିଥିଲା ଏବଂ ସେ ବିଦେଶ ଭ୍ରମଣ କରିବାକୁ ଅନୁମତି ପାଇଥିଲେ । ଜୁନ ୨୦୧୧ରେ ଫେରା (FERA) ଉଲଙ୍ଘନ କରିଥିବାରୁ ପ୍ରବର୍ତ୍ତନ ନିର୍ଦ୍ଦେଶାଳୟ ୯ କୋଟି ଟଙ୍କାର ଜୋରିମାନା ଲଗାଇଥିଲେ ।https://business-standard.com/article-amp/current-affairs/controversial-godman-chandraswami-dies-at-age-of-66-117052301266_1.html
ଚନ୍ଦ୍ରାସ୍ୱାମୀଙ୍କୁ ୨୩ ମେ ୨୦୧୭ରେ ୬୬ ବର୍ଷ ବୟସ ହୋଇଥିବା ବେଳେ ପରଲୋକ ହୋଇଥିଲା । ବୃକକ (କିଡନି) ଜନିତ ରୋଗ କାରଣରୁ ସ୍ଥାନୀୟ ଆପୋଲୋ ହସ୍ପିଟାଲରେ ଭର୍ତ୍ତି ହୋଇଥିଲେ । ସେଠାରେ ଚିକିତ୍ସାଧୀନ ଅବସ୍ଥାରେ ତାଙ୍କର ପରଲୋକ ଘଟିଥିଲା । https://thehindu.com/news/national/godman-chandraswami-passes-away/article18530934.ece/amp/

ଆଧାର

ଶ୍ରେଣୀ:ଜ୍ୟୋତିଷୀ
କ୍ରିଷ୍ଟୀନା ଅଖିବା

କ୍ରିଷ୍ଟୀନା ଅଖିବା (ଜନ୍ମ: ୧ ନଭେମ୍ବର ୧୯୮୬) ଜଣେ ଅଷ୍ଟ୍ରେଲିଆନ୍ ଅଭିନେତ୍ରୀ ଏବଂ ମଡେଲ । ସେ ୨୦୧୩ରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୧୪ରେ ତେଲୁଗୁ ଏବଂ ୨୦୧୫ରେ କନ୍ନଡ଼ କଥାଚିତ୍ର ଜଗତରେ ଅଭିନୟ କରିଥିଲେ ।

ପ୍ରାରମ୍ଭିକ ଜୀବନ
କ୍ରିଷ୍ଟୀନା ରୁଷିଆର ଖବାରୋବସକ୍‌ରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ତାଜାକିସ୍ତାନ-ରୁଷିଆନ୍ ଏବଂ ମାଆ ଜଣେ ରୁଷିଆନ୍ । ସେ ୭ବର୍ଷ ବୟସରେ ରୁଷିଆରୁ ଅଷ୍ଟ୍ରେଲିଆ ସ୍ଥାନାନ୍ତରିତ ହୋଇଯାଇଥିଲେ ଏବଂ ବାକିତକ ପାଠପଢ଼ା ରୁଷିଆରେ ହିଁ ଶେଷ କରିଥିଲେ । ୨୧ ବର୍ଷ ବୟସରେ ସିଙ୍ଗାପୁରର ଏକ ମଡେଲିଂ ଏଜେଣ୍ଟ କ୍ରିଷ୍ଟୀନାଙ୍କୁ ତିନିମାସ ପାଇଁ ଏକ ଚୁକ୍ତି କରାଇଥିଲେ । ସେ ସେହି  ଚୁକ୍ତିକୁ ଗ୍ରହଣ କରିବା ସ‌ହ ସେହି ସଂସ୍ଥା ସ‌ହ ୬ବର୍ଷ ଧରି କାର୍ଯ୍ୟ କରିଥିଲେ ଏବଂ ଭାରତ ସ‌ହ ୬ଟି ଭିନ୍ନ ଭିନ୍ନ ଦେଶରେ ରହିଥିଲେ ।

ଅଭିନୟ ଜୀବନ
କ୍ରିଷ୍ଟୀନା ଜଣେ ସମ୍ପୂର୍ଣ୍ଣ ମଡେଲ ହେବା ଆଗରୁ ଅଷ୍ଟ୍ରେଲିଆର ମେଲବୋର୍ଣ୍ଣରେ ଅଭିନୟ ଶିକ୍ଷା କରିଥିଲେ । ସେ ମଡେଲିଂରେ ୬ବର୍ଷ ଧରି ୬ଟି ଦେଶରେ ରହି କାମ କରିଥିଲେ । ସେ ପାଲମୋଲିଭ୍, ସନ୍‌ସିଲ୍କ, ଭାସେଲିନ୍ ଲୋସନ୍, ଡିସ୍ ଟିଭି ଭଳି ବ୍ରାଣ୍ଡର ବିଜ୍ଞାପନରେ ଅଭିନୟ କରିଥିଲେ । ଏଥି ସ‌ହ ସେ ବିଭିନ୍ନ ଗ‌ହଣା ଏବଂ ଫ୍ୟାସନ ଡିଜାଇନ୍ ପାଇଁ ମଧ୍ୟ ବିଶ୍ୱସ୍ତରୀୟ ବିଜ୍ଞାପନରେ କାର୍ଯ୍ୟ କରିଥିଲେ ।

ସେ ଭାରତରେ ରହି ମଡେଲିଂ କଲା ବେଳେ ସନ୍ନି ଦେଓଲ, ବବି ଦେଓଲ ଏବଂ ଧର୍ମେନ୍ଦ୍ର ଦେଓଲଙ୍କ ଚଳଚ୍ଚିତ୍ର ୟମଲା ପାଗଲା ଦିୱାନା ୨ରେ ନାୟିକା ଭାବରେ ଅଭିନୟ କରିଥିଲେ । ଅଗଷ୍ଟ ୨୦୧୨ରେ କ୍ରିଷ୍ଟୀନାଙ୍କୁ ଚଳଚ୍ଚିତ୍ରରେ ନେବା ପାଇଁ ପକ୍କା କରାଯାଇଥିଲା । ଚଳଚ୍ଚିତ୍ରର ସୁଟିଂ ଚାଲିଥିଲା ବେଳେ ସେ ହିନ୍ଦୀ ମଧ୍ୟ ଶିଖିଥିଲେ । ସେ ଚଳଚ୍ଚିତ୍ରରେ ନିଜ ପାଇଁ ନିଜେ ଡବିଂ ମଧ୍ୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କର ଅଭିନୟ ପାଇଁ ତାଙ୍କୁ ସମୀକ୍ଷକମାନେ ସମାଲୋଚନା କରିଥିଲେ । ଅନୁଜ କୁମାର ନାମକ ଜଣେ ସମୀକ୍ଷକ ମତ ଦେଇଥିଲେ କି ସେ ସନ୍ନି ଦେଓଲଙ୍କର ଝିଅ ଭୂମିକାରେ ଅଭିନୟ କରିବା କଥା ।

୨୦୧୪ରେ ସେ ତେଲୁଗୁ କଥାଚିତ୍ର ଜଗତରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ କ୍ରିଷ୍ଟୀନାଙ୍କୁ ସମୀକ୍ଷକମାନେ ମଧ୍ୟ ପସନ୍ଦ କରିଥିଲେ । ଏହାପରେ ସେ ୨୦୧୫ରେ ଏକ କନ୍ନଡ଼ ଚଳଚ୍ଚିତ୍ର ଉପ୍ପି ୨ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଉଭୟ ତେଲୁଗୁ ଏବଂ କନ୍ନଡ଼ ଭାଷାରେ ମୁକ୍ତିଲାଭ କରିଥିଲା । ୨୦୧୩ରେ ସେ ଭାରତରେ ଆନ୍ତର୍ଜାତୀୟ ଗ‌ହଣା ସପ୍ତାହରେ ଅନ୍ମୋଲ ଗ‌ହଣା ଦୋକାନ ପାଇଁ ପ୍ରଦର୍ଶନୀ କରିଥିଲେ ।

ଅଭିନୀତ କଥାଚିତ୍ର
 ୨୦୧୩: ୟମଲା ପାଗଲା ଦିୱାନା ୨ (ହିନ୍ଦୀ)
 ୨୦୧୪: ଗଲିପଟମ୍ (ତେଲୁଗୁ)
 ୨୦୧୫: ଉପ୍ପି ୨ (କନ୍ନଡ଼)

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶର ତୃଣ

ଶର ତୃଣ ଏକ ପ୍ରକାରର ଘାସ ଜାତୀୟ ଦୀର୍ଘଜୀବୀ ତୃଣ । ଏହାର ବୈଜ୍ଞାନିକ ନାମ 
Saccharum arundinaceum ଏବଂ ସାଧାରଣ ଇଂରାଜୀରେ ଏହି ଘାସକୁ hardy sugar cane ତଥା pin Reed grass ମଧ୍ଯ କୁହାଯାଏ ।
ଏହି ଜାତୀୟ ତୃଣ ମୁଖ୍ଯତଃ ପୂର୍ବ,ପଶ୍ଚିମ ତଥା ଦକ୍ଷିଣ ପୂର୍ବ ଏସିଆରେ ଦେଖିବାକୁ ମିଳିଥାଏ ଏବଂ ଏହାର ଉତ୍ପତ୍ତି ଦକ୍ଷିଣ ପୂର୍ବ ଏସିଆରେ ହୋଇଛି ।
ଓଡ଼ିଆରେ ଏହି ଘାସକୁ କାଣ୍ଡଶର ତଥା କେବଳ ଶର ଘାସ ମଧ୍ଯ କୁହାଯାଏ । 

ଆବାସ ସ୍ଥଳ

ଭାରତ,ବଙ୍ଗଳାଦେଶ,ଶ୍ରୀଲଙ୍କା,ନେପାଳ ଏବଂ ଅନ୍ଯ ଦକ୍ଷିଣପୂର୍ବ ଏସୀୟ ଦେଶ ।

ବୈଶିଷ୍ଟ୍ଯ

ଏ ଗଛ ଆଖୁଗଛ ଭଳି । ପାହାଡ଼ିଆ ଅଞ୍ଚଳରେ ଭଲ ବଢିପାରେ । ଶର ତୃଣ ପ୍ରାୟ 10ରୁ 12 ମିଟର ପର୍ଯ୍ୟନ୍ତ ଉଚ୍ଚ ହୋଇଥାଏ । ଆଗେ ଏ ଗଛର ପତ୍ରରେ ଘର ଛାଆଣି ଏବଂ ପାନବରଜର ତାଟି ହେଉଥିଲା । ଏହାର ଡାଙ୍ଗଦ୍ୱାରା ଧନୁଶରର ବେଣ୍ଟ ଓ କାଠି କଲମ ମଧ୍ଯ ହେଉଥିଲା ।
          
ବଂଶ ବିସ୍ତାର
ବୀଜରୁ ଏହି ଘାସ ଜାତୀୟ ଗଛର ବଂଶ ବଢିଥାଏ ।
ତେବେ ଆଧୁନିକ ଯୁଗରେ ମନୁଷ୍ଯକୃତ ଚାଷବାସ ଅଦି କାରଣରୁ ଦିନକୁ ଦିନ ଶର ତୃଣ ଦୂର୍ଲଭ ହେବାକୁ ବସିଲାଣି ।
ଏବଲିନ ଶର୍ମା

ଏବଲିନ ଲକ୍ଷ୍ମୀ ଶର୍ମା (ଜନ୍ମ: ୧୨ ଜୁଲାଇ ୧୯୮୬) ଜଣେ ଜର୍ମାନ ଜନ୍ମିତା ଭାରତୀୟ ମଡେଲ ଏବଂ ଅଭିନେତ୍ରୀ ।  ସେ ୨୦୦୬ରେ ଇଂରାଜୀ ଚଳଚ୍ଚିତ୍ର ଟର୍ଣ୍ଣ ଲେଫ୍ଟ ଜରିଆରେ ଅଭିନୟ ଆରମ୍ଭ କରିଥିଲେ । ୨୦୧୨ରେ ସେ ଫ୍ରମ ସିଡ୍‌ନୀ ଉଇଥ୍ ଲଭ୍ କଥାଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ନୌଟଙ୍କି ସାଲା, ୟେ ଜବାନୀ ହୈ ଦିୱାନୀ, ଇସ୍କ, ୟାରିୟାଁ, ମେଁ ତେରା ହିରୋ, କୁଛ୍ କୁଛ୍ ଲୋଚା ହୈ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଥିଲେ ।

ପ୍ରାରମ୍ଭିକ ଜୀବନ
ଏବଲିନ ଶର୍ମା ୧୨  ଜୁଲାଇ ୧୯୮୬ରେ ଜର୍ମାନର ଫ୍ରାଙ୍କଫର୍ଟରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ପଞ୍ଜାବୀ ଏବଂ ମାଆ ଜଣେ ଜର୍ମାନ ଅଧିବାସୀ ଥିଲେ ।

ଅଭିନୟ ଜୀବନ
ଏବଲିନ ୨୦୦୬ରେ ଏକ ବ୍ରିଟଶ୍ ଚଳଚ୍ଚିତ୍ର ଟର୍ଣ୍ଣ ଲେଫ୍ଟ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ୨୦୧୨ରେ ସେ ହିନ୍ଦୀ କଥାଚିତ୍ର ଫ୍ରମ୍ ସିଡୀନି ଉଇଥ୍ ଲଭ୍ ଜରିଆରେ ହିନ୍ଦୀ କଥାଚିତ୍ର ଜଗତରେ ପ୍ରବେଶ କରିଥିଲେ ।Harshikaa Udasi. "Shot Cuts". The Hindu. November 4, 2012. ସେହି ବର୍ଷ ସେ ୟେ ଜବାନୀ ହୈ ଦିୱାନୀ, ନୌଟଙ୍କି ସାଲା ଏବଂ ଇସ୍କ ଭଳି ହିନ୍ଦୀ କଥାଚିତ୍ରରେ ଅଭିନ୍ୟ କରିଥିଲେ । ୨୦୧୪ରେ ସେ ୟାରିୟାଁ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୫ରେ ତାଙ୍କ ଅଭିନୀତ ଚଳଚ୍ଚିତ୍ର କୁଛ୍ କୁଛ୍ ଲୋଚା ହୈ ଅଭିନେତା ନବଦୀପ ଛବ୍‌ରା, ସନି ଲିୟୋନ ଏବଂ ରାମ କପୁରଙ୍କ ସ‌ହ ମୁକ୍ତିଲାଭ କରିଥିଲା ।

ଅଗଷ୍ଟ ୨୦୧୪ରେ ତାଙ୍କର ପ୍ରଥମ ଗୀତ ଆଲବମ୍ ସମଥିଙ୍ଗ୍ ବିଉଟିଫୁ ମୁକ୍ତିଲାଭ କରିଥିଲା । ସେ ଏକ କାର୍ଯ୍ୟକ୍ରମ ଲାଇଫ ମେଁ ଏକ ବାର୍‌ର ଉପସ୍ଥାପନା କରିଥିଲେ ।

ଅଭିନୀତ କଥାଚିତ୍ର
 ୨୦୦୬: ଟର୍ଣ୍ଣ ଲେଫ୍ଟ (ଇଂରାଜୀ)
 ୨୦୧୨: ଫ୍ରମ୍ ସିଡୀନ୍ ଉଇଥ୍ ଲଭ୍ (ହିନ୍ଦୀ)
 ୨୦୧୩: ନୌଟଙ୍କି ସାଲା (ହିନ୍ଦୀ)
 ୨୦୧୩: ୟେ ଜବାନୀ ହୈ ଦିୱାନୀ (ହିନ୍ଦୀ)
 ୨୦୧୩: ଇସ୍କ (ହିନ୍ଦୀ)
 ୨୦୧୪: ୟାରିୟାଁ (ହିନ୍ଦୀ)
 ୨୦୧୪: ମୈ ତେରା ହିରୋ (ହିନ୍ଦୀ)
 ୨୦୧୫: କୁଛ୍ କୁଛ୍ ଲୋଚା ହୈ (ହିନ୍ଦୀ)
 ୨୦୧୫: ଇସ୍କେଦାରିୟାଁ (ହିନ୍ଦୀ)
 ୨୦୧୭: ହିନ୍ଦୀ ମିଡ଼ିୟମ୍ (ହିନ୍ଦୀ)
 ୨୦୧୭: ଦ ରିଙ୍ଗ୍ (ହିନ୍ଦୀ)

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ସୁନୀତା ଗରାବଡୁ

ସୁନୀତା ଗରାବଡ଼ୁ (ଜନ୍ମ: ୨୫ ଜାନୁଆରୀ ୧୯୯୦) ଓଡ଼ିଶାର ପ୍ରଥମ ମହିଳା ଭାବରେ କ୍ରିକେଟ୍‌ ମ୍ୟାଚ୍‌ରେ କମେଣ୍ଟ୍ରି କରିଛନ୍ତି । ସେ ନାଗପୁରରେ ଅନୁଷ୍ଠିତ ହୋଇଥିବା "୨୦୧୬ ଆଇସିସି ଟି-୨୦ ବିଶ୍ୱକପ୍‌"ରେ କମେଣ୍ଟ୍ରି କରିଥିଲେ । ଏହା ଛଡ଼ା ସେ ଜଣେ ଅଭିନେତ୍ରୀ ତଥା ମଡେଲ୍ । କିଛି ଓଡ଼ିଆ ଚଳଚ୍ଚିତ୍ର ଓ ଟେଲିଭିଜନ ଧାରାବାହିକରେ ଅଭିନୟ କରିଛନ୍ତି ।https://www.telegraphindia.com/1130315/jsp/odisha/story_16675128.jsp 

 ଜନ୍ମ ଓ ପରିବାର 
ସୁନୀତା ୨୫ ଜାନୁଆରୀ ୧୯୯୦ ମସିହାରେ ଭୁବନେଶ୍ୱରରେ ଜନ୍ମ ଗ୍ରହଣ କରିଥିଲେ । ସୁନୀତାଙ୍କ ବାପା ଶ୍ରୀପତି ଗରାବଡ଼ୁ ଜଣେ ବ୍ୟବସାୟୀ ଏବଂ ମାଆ ଲଳିତା ଗରାବଡ଼ୁ ଗୃହିଣୀ । ଦୁଇ ଭାଇ ଭଉଣୀରେ ସୁନୀତା ହେଉଛନ୍ତି ସାନ । 

 ଶିକ୍ଷା 
ବିଜେବି ସ୍ୱୟଂଶାସିତ ମହାବିଦ୍ୟାଳୟରୁ ସ୍ନାତକ କରିଛନ୍ତି । ସେ ଏୟାର୍ ହୋଷ୍ଟେସ୍ ଟ୍ରେନିଂ ମଧ୍ୟ ନେଇଛନ୍ତି ।

 ଉପସ୍ଥାପନା 
ଉପସ୍ଥାପିକା ଭାବେ ସୁନୀତା ବିଧିବଦ୍ଧ ଭାବେ କୌଣସି ପ୍ରଶିକ୍ଷଣ ଲାଭ କରି ନାହାନ୍ତି । ୨୦୦୮ ମସିହାରେ ସେ ଆଙ୍କରିଂ କରିବାର ସୁଯୋଗ ଲାଭ କରିଥିଲେ । ସାଧାରଣତଃ ସେ ଜଣେ ଭିଡ଼ିଓ ଜକି ଭାବେ ପରିଚିତ । ଓଡ଼ିଶାରେ ଆୟୋଜିତ ହୋଇଥିବା ବିଭିନ୍ନ ପ୍ରକାରର କାର୍ଯ୍ୟକ୍ରମର ଜଣେ ସଫଳ ଉପସ୍ଥାପିକା ଭାବେ ନିଜର ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଛନ୍ତି । "ଖେଳ", "ଟିଭି ସୋ", "ଷ୍ଟେଜ୍ ସୋ", "ରିୟଲିଟି ସୋ" ଏବଂ "କମେଡ଼ି ସୋ" ପରି ବିଭିନ୍ନ ସୋରେ ସେ ଆଙ୍କରିଂ କରିଛନ୍ତି । "ଗୁଡ଼୍ ବଏ" ଫିଲ୍ମ୍ ହେଉଛି ସୁନୀତାଙ୍କ ଅଭିନୀତ ପ୍ରଥମ ଫିଲ୍ମ । ଇଂରାଜି ଭାଷାର ଦକ୍ଷତା ଏବଂ କମେଣ୍ଟ୍ରି କରିବାର ନିଆରା ଶୈଳୀ ସୁନୀତାଙ୍କୁ ଏକ ନୂତନ ପରିଚୟ ସୃଷ୍ଟି କରିବାରେ ସାହାଯ୍ୟ କରିଛି । 

 ଖେଳ 
 ଆଇପିଏଲ ବିଶାଖାପାଟଣା
 ଆଇପିଏଲ୍ କଟକ
 ହକି ଚାମ୍ପିଅନ୍ସ ଟ୍ରଫି
 ହକି ଇଣ୍ଡିଆନ୍ ଲିଗ୍ (ଭୁବେନଶ୍ୱର)
 ଇଣ୍ଟରନ୍ୟାସନାଲ୍ ଟୁର୍ଣ୍ଣାମେଣ୍ଟ୍

 ଦୂରଦର୍ଶନ 
 କମେଡି ଦରବାର (ତରଙ୍ଗ)
 କିଛି କଥା କିଛି ଗୀତ (ତରଙ୍ଗ)
 ବୁମ୍ ସାକା ଲାକା (ଈ-ଟିଭି)
 ଇ-ନିୟୁଜ୍‌ (ଓଟିଭି)

 ବ୍ରାଣ୍ଡ୍ / କର୍ପୋରେଟ୍ 
 ସ୍ୟାମ୍‌ସଙ୍ଗ୍ 
 ସୋନି
 ଏମ୍.ଆର୍.ଏଫ୍
 ଆଇଟିସି
 ରିଲ୍ୟାନ୍ସ
 ଟାଟା ମୋଟର୍ସ
 କୋଲ୍ଗେଟ୍
 କ୍ୟାଟର୍ପିଲାର
 ସିଗ୍ରାମସ୍
 ଅଲଟ୍ରାଟେକ୍ ସିମେଣ୍ଟ୍
 ୟୁନିନର୍
 ହିରୋ ମୋଟରସାଇକେଲସ୍
 ହୋଣ୍ଡା
 ପିରାମଲ୍
 ହେଲଥ୍କେୟାର୍
 ଭୋଡାଫୋନ୍
 ଆଇସି.ଆଇସି.ଆଇ ବ୍ୟାଙ୍କ୍

 କାର୍ଯ୍ୟକ୍ରମ 
 ଇଣ୍ଡିଆନ୍ ପ୍ରିମିୟର୍ ଲିଗ୍
 ଏଣ୍ଟରଟେନ୍ମେଣ୍ଟ୍ ଇଭେଣ୍ଟ୍ ଓ୍ବିଥ୍ ଲିଡ଼ିଙ୍ଗ୍ ବଲିଉଡ଼୍ ସିଙ୍ଗର୍
 ଫ୍ୟାଶନ୍ ସୋ ଏବଂ ବିୟୁଟି
 ପ୍ରଡଗ୍ଟ ଲଞ୍ଚ୍
 ମଲ୍ ପ୍ରମୋଶନ୍

 ଅଭିନୟ ଜୀବନ 
ସୁନୀତା ଉପସ୍ଥାପିକା ଭାବରେ କାର୍ଯ୍ୟ କରିବା ବ୍ୟତୀତ କିଛି ଦୂରଦର୍ଶନ ଧାରାବାହିକ ଓ ଓଡ଼ିଆ କଥାଚିତ୍ରରେ ଅଭିନୟ କରିଥିଲେ । ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ବଡ଼ ଘର ବଡ଼ ଗୁମର କଥାରେ ସେ ଅଭିନୟ କରିଥିଲେ । ୨୦୧୨ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ଗୁଡ୍ ବୟ ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।

ଅଭିନୀତ କଥାଚିତ୍ର 
ବର୍ଷଚଳଚ୍ଚିତ୍ରଭୂମିକାମନ୍ତବ୍ୟ୨୦୧୨ଗୁଡ୍ ବୟଗାୟତ୍ରୀପ୍ରଥମ ଓଡ଼ିଆ କଥାଚିତ୍ର୨୦୧୩ମାଇଁ ଲଭ୍ ଷ୍ଟୋରିଋତୁଚଉକା ଛକାଯାଜ୍ଞସେନୀଧର୍ମଇନିସ୍‌ପେକ୍ଟର ଦୁର୍ଗା୨୦୧୫ଆଶିକ୍ଇନିସ୍‌ପେକ୍ଟର ଶ୍ୱେତା

 ଆଧାର 

 ବାହାର ଆଧାର 
 
 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ପିଙ୍କି ପ୍ରଧାନ

ପିଙ୍କି ପ୍ରଧାନ ଜଣେ ଓଡ଼ିଆ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ରରେ ଅଭିନୟ କରନ୍ତି । ୨୦୧୪ ମସିହା ନିର୍ବାଚନ ସମୟରେ ପିଙ୍କି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ପିଙ୍କିଙ୍କର ଜନ୍ମ ଗଞ୍ଜାମ ଜିଲ୍ଲାରେ ହୋଇଥିଲା । ସେ ଏକାଧାରାରେ ଜଣେ ମଡେଲ୍, ଅଭିନେତ୍ରୀ, ଉପସ୍ଥାପିକା ତଥା ପ୍ରଚ୍ଛଦପଟ ଗାୟିକା ଭାବରେ ପରିଚିତ। 

ଅଭିନୟ ଜୀବନhttp://incredibleorissa.com/oriyafilms/pinky-pradhan-oriya-actress-model-album-songs-movie-tv-serial-photo/
ପ୍ରଥମେ ତାଙ୍କର ନୃତ୍ୟ ପ୍ରତି ରୁଚି ଥିଲା ଏବଂ ପରେ ସେ ଅଭିନୟ ଦୁନିଅାକୁ ଅାସିଥିଲେ । ଚଳଚ୍ଚିତ୍ରେର ଅଭିନୟ କରିବା ସହିତ ବିଭିନ୍ନ ବିଜ୍ଞାପନରେ ମଡେଲ୍ ଭାବେ ସେ କାମ କରିଛନ୍ତି । ତାଙ୍କ ଅଭିନୀତ ପ୍ରଥମ ଓଡ଼ିଆ ଚଳଚ୍ଚିତ୍ର "ଯେ ପାଞ୍ଚେ ପର ମନ୍ଦ" । ଏହି ଚଳଚ୍ଚିତ୍ରରେ ସେ ଅଭିନେତା ସିଦ୍ଧାନ୍ତ ମହାପାତ୍ରଙ୍କ ବିପକ୍ଷରେ ନାୟିକା ସାଜିଥିଲେ । ତାଙ୍କର ଭୂମିକା କେବଳ ନାଚ କି ମଡେଲିଂରେ ସୀମିତ ରହି ନାହିଁ; ସେ ଭଲ ଗୀତ ମଧ୍ୟ ଗାଅାନ୍ତି । ଚଳଚ୍ଚିତ୍ର ସହିତ ମେଗାଧାରାବାହିକରେ ମଧ୍ୟ କାମ କରିଛନ୍ତି । ତରଙ୍ଗରେ ପ୍ରସାରିତ ହୋଇଥିବା ମେଗାଧାରାବାହିକ  "ଅବୁଝା ଏ ମନ"ରେ ସେ ଅଭିନୟ କରିଛନ୍ତି ।

ସେ ଅାଙ୍କର୍ ଭାବେ ଅନେକ କାର୍ଯ୍ୟକ୍ରମକୁ ସଞ୍ଚାଳନ କରିଛନ୍ତି "ବୁମ୍ ସାକା ଲାକା", "ବିଗ୍‌ ବ୍ରେକ୍","ଗୃହଲକ୍ଷ୍ମୀ" ଏବଂ "ରୋଷେଇ ଖାସ୍ କଥା ବିନ୍ଦାସ" ଅାଦି ଭଳି ବିଭିନ୍ନ ପ୍ରକାରର କାର୍ଯ୍ୟକ୍ରମରେ ଉପସ୍ଥାପିକା ଭାବେ ନଜର ଅାସିଛନ୍ତି । ଏହାଛଡ଼ା ସେ ବିଚାରକ ଭାବେ ମଧ୍ୟ ଦାୟିତ୍ୱ ଗ୍ରହଣ କରିଛନ୍ତି । "ରଜ କୁଇନ୍", ଏବଂ "ସ୍ୱର ଓଡ଼ିଶା"ର ପ୍ରଭୃତି ସୋରେ ସେ ବିଚାରକ ଦାୟିତ୍ୱ ତୁଲାଇଛନ୍ତି । ବର୍ତ୍ତମାନ ସାର୍ଥକ ଟିଭିରେ ପ୍ରସାରିତ "ରଜ କୁଇନ୍ ଏକ ସାଥ୍‌"ରେ ମୁଖ୍ୟ ବିଚାରକର ଭୂମିକା ନିର୍ବାହ କରୁଛନ୍ତି ।

ହିନ୍ଦୀ ସିରିୟଲ୍ "ସ୍କୁଲ୍ ଡେଜ୍‌"ରୁ ନିଜର ଅଭିନୟ ଜୀବନ ଅାରମ୍ଭ କରିଥିଲେ । ୨୦୦୮ ମସିହାରେ ପ୍ରଥମ ଓଡ଼ିଆ ଝିଅ ଭାବେ ଜାତୀୟ ସ୍ତରରେ "ଏମ୍ ଟିଭି"ର ଏକ ରିୟଲିଟି ସୋରେ ଭାଗ ନେଇ ବିଜୟୀ ମଧ୍ୟ ହୋଇଛନ୍ତି ।https://wn.com/pinky_pradhan_in_mumbai_for_mtvଏହା ବ୍ୟତୀତ ସୋନି ଟିଭିରେ ପ୍ରସାରିତ "ସିଅାଇଡି"ରେ ଅଭିନୟ କରିଛନ୍ତି ।https://wn.com/ollywood_actress_pinky_pradhan_in_cid_of_sony_channel._www.bparida.tk

ପିଙ୍କି ପ୍ରଧାନ ଅନେକ ଓଡ଼ିଆ ଅାଧୁନିକ ଏବଂ ଭଜନ ଅାଲବମ୍ କରିଛନ୍ତି ।  ନିଜ ଅଭିନୀତ ଅାଲବମ୍‌ରେ ପ୍ରଚ୍ଛଦପଟ ଗାୟିକା ଭାବେ ଗୀତ ମଧ୍ୟ ଗାଇଛନ୍ତି । 

ଉପସ୍ଥାପନା

ଦୂରଦର୍ଶନ କାର୍ଯ୍ୟକ୍ରମ
 ବୁମ୍‌ ସାକା ଲାକା (ଈ ଟିଭି)
 ରୋଷେଇ ଖାସ୍ କଥା ବିନ୍ଦାସ (ସାର୍ଥକ ଟିଭି)
 ଗୃହଲକ୍ଷ୍ମୀ  (ସାର୍ଥକ ଟିଭି)

ବିଜ୍ଞାପନhttp://incredibleorissa.com/oriyafilms/pinky-pradhan-oriya-actress-model-album-songs-movie-tv-serial-photo/
 ଏଲ୍‌.ଏମ୍‌.ଏଲ୍‌ ଟ୍ରେଣ୍ଡି
 ବିସେଲରି

ଅଭିନୀତ କଥାଚିତ୍ରhttp://incredibleorissa.com/oriyafilms/pinky-pradhan-oriya-actress-model-album-songs-movie-tv-serial-photo/
 ଯେ ପାଞ୍ଚେ ପର ମନ୍ଦ (୨୦୦୩)
 ଟାର୍ଗେଟ୍ (୨୦୧୩)
 ଅାଖିରେ ଅାଖିରେ (୨୦୧୪)

ଦୂରଦର୍ଶନ ଧାରାବାହିକ
 ଅବୁଝା ଏ ମନ (ତରଙ୍ଗ ଚ୍ୟାନେଲ୍)

ଆଧାର

ବାହାର ଆଧାର
 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଆକାଶବାଣୀ ସମ୍ବଲପୁର

ଆକାଶବାଣୀ ସମ୍ବଲପୁର କେନ୍ଦ୍ର ୧୯୬୩ ମସିହା ମଇ ୨୬ ତାରିଖରୁ ଆରମ୍ଭ ହୋଇଥିଲା । ଏହି କେନ୍ଦ୍ରଦ୍ୱାରା ପ୍ରସାରିତ କାର୍ଯ୍ୟକ୍ରମକୁ ସମ୍ବଲପୁର, ସୁନ୍ଦରଗଡ଼, {ବଲାଙ୍ଗୀର ଜିଲ୍ଲା|ବଲାଙ୍ଗୀର]], ବରଗଡ଼, ଝାରସୁଗୁଡ଼ା, ଦେବଗଡ଼, ସୋନପୁର, ବୌଦ୍ଧ ତଥା ଅନୁଗୁଳ ଜିଲ୍ଲାର ଆଠମଲ୍ଲିକ ଅଞ୍ଚଳର ଲୋକ ଶୁଣିପାରନ୍ତି । ଏହି କେନ୍ଦ୍ର ପ୍ରଥମେ ଏହା ସାକ୍ଷୀପଡ଼ାର ଏକ ଭଡ଼ା ଘରୁ କାର୍ଯ୍ୟାରମ୍ଭ କରିଥିଲା । ୧୯୮୪ରେ କଚେରୀ ରୋଡସ୍ଥିତ ନୂଆ କୋଠାକୁ ସ୍ଥାନାନ୍ତରିତ ହୋଇଥିଲା । ଆରମ୍ଭରୁ ୧୦ କିଲୋୱାଟ ଯୋଗେ କାର୍ଯ୍ୟକ୍ରମ ପ୍ରସାର କରାଯାଉଥିବା ବେଳେ ପରବର୍ତ୍ତୀ ସମୟରେ ତାହା ୧୦୦ କିଲୋୱାଟକୁ ବୃଦ୍ଧି ପାଇଥିଲା ।  ସମ୍ବଲପୁର ତଥା ପଶ୍ଚିମ ଓଡ଼ିଶାର ଭାଷା, ସଂସ୍କୃତି, ପରମ୍ପରା, ସଙ୍ଗୀତ ଓ ନାଟକ ଆଦିର ପ୍ରଚାର ପ୍ରସାର କ୍ଷେତ୍ରରେ ଆକାଶବାଣୀ ସମ୍ବଲପୁର କାର୍ଯ୍ୟ କରିଥାଏ । ରଙ୍ଗବତୀ ଭଳି ବିଶ୍ୱପ୍ରସିଦ୍ଧ ଗୀତ ଏହି କେନ୍ଦ୍ରର ସୃଷ୍ଟି ।http://www.newindianexpress.com/states/odisha/2017/jan/26/haripal-an-artiste-par-excellence-1563655.html 

 ଇତିହାସ 
 ୧୯୬୩ ମସିହା ମଇ ୨୬ ତାରିଖରେ ସାକ୍ଷୀପଡ଼ାରୁ ଆରମ୍ଭ
 ୧୯୮୪ ମସିହାରେ କଚେରୀ ରୋଡସ୍ଥିତ ଆକାଶବାଣୀର ନୂଆ କୋଠାକୁ ସ୍ଥାନାନ୍ତର 
 ୨୦୧୫ ମସିହା ନଭେମ୍ବର ୨୬ ତାରିଖରେ ସମ୍ବଲପୁର କେନ୍ଦ୍ରର ଏଫଏମ୍‌ ସେବାର ଲୋକାର୍ପଣ
 ୨୦୧୬ ମସିହା ଜାନୁଆରୀ ୨୩ ତାରିଖରୁ ସମ୍ବଲପୁରୀ ଭାଷାରେ ସମ୍ବାଦ ପ୍ରସାରଣ ଆରମ୍ଭ

 ଆଧାର 

 ବାହାର ଆଧାର 
 ଆକାଶବାଣୀ ସମ୍ବଲପୁର ୱେବସାଇଟ

ଶ୍ରେଣୀ:ବେତାର କେନ୍ଦ୍ର
ଦିଶା ବକାନୀ

ଦିଶା ବକାନୀ (ଜନ୍ମ: ୧୭ ଅଗଷ୍ଟ ୧୯୭୮) ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ ଜଣେ ମଞ୍ଚ ଅଭିନେତ୍ରୀ ଭାବରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ସେ ଗୁଜରାଟୀ ନାଟକ କମଲ ପଟେଲ ଭର୍ସେସ୍ ଧମଲ ପଟେଲ ଏବଂ ଲାଲି ଲିଲା ଭଳି ନାଟକରୁ ସେ ମଞ୍ଚରେ ଅଭିନୟ ଆରମ୍ଭ କରିଥିଲେ । ସେ ଦେବଦାସ, ଯୋଦ୍ଧା ଆକବର ଭଳି ହିନ୍ଦୀ କଥାଚିତ୍ରରେ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଥିଲେ । ଦୂରଦର୍ଶନରେ ପ୍ରସାରତି ଧାରାବାହିକ ତାରକ ମେହଟା କି ଓଲଟା ଚଷମାରେ ସେ ଦୟା ଜେଠାଲାଲ ଗଡ଼ା ଭାବରେ ୨୦୦୮ରୁ ଅଭିନୟ କରୁଛନ୍ତି ।

ପ୍ରାରମ୍ଭିକ ଜୀବନ
ଦିଶା ବକାନୀ ଗୁଜରାଟର ଅହମଦାବାଦରେ ଏକ ଗୁଜରାଟି ପରିବାରରେ ୧୭ ଅଗଷ୍ଟ ୧୯୭୮ରେ ଜନ୍ମଗ୍ରହଣ କରିଥିଲେ । ସେ ଅହମଦାବାଦର ଗୁଜରାଟ କଲେଜରୁ ଡ୍ରାମାଟିକ କଳାରେ ସ୍ନାତକ ହାସଲ କରିଥିଲେ । ସେ ମୁମ୍ବାଇରେ ବାସ କରୁଥିବା ମୟୁର ପାଡ଼ିଆ ଜଣେ ଚାଟାର୍ଡ ଆକାଉଣ୍ଟାଣ୍ଟଙ୍କୁ ୨୪ ନଭେମ୍ବର ୨୦୧୫ରେ ବିବାହ କରିଥିଲେ । ତାଙ୍କ ଭାଇ ମୟୂର ବକାନୀ ମଧ୍ୟ ତାରକ ମେହେଟା କି ଓଲଟ ଚଷମାରେ ଦିଶାଙ୍କର ଭାଇ ସୁନ୍ଦର ଭୂମିକାରେ ଅଭିନୟ କରୁଛନ୍ତି ।

ଅଭିନୟ ଜୀବନ
ଦିଶା ଏକ ବି ଗ୍ରେଡ ଚଳଚ୍ଚିତ୍ର କମ୍‌ସିନ୍- ଦ ଅନ୍‌ଟଚ୍‌ଡ୍ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହାପରେ ସେ ଫୁଲ୍ ଔର୍ ଆଗ୍, ଦେବଦାସ, ମଙ୍ଗଳ ପାଣ୍ଡ- ଦ ରାଇଜିଂ, ଜାନ୍, ଯୋଦ୍ଧା ଆକବର, ସି କମ୍ପାନୀ, ଲଭ୍ ଷ୍ଟୋରୀ ୨୦୫୦ ଭଳି କଥାଚିତ୍ରରେ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଥିଲେ ।

ଦିଶା ଚଳଚ୍ଚିତ୍ର ସ‌ହ ଦୂରଦର୍ଶନରେ ୨୦୦୪ରେ ଖିଚିଡ଼ି ଧାରାବାହିକରେ ଅଭିନୟ କରିଥିଲେ । ଏହାପରେ ସେ ୨୦୦୮ରେ ସବ୍ ଟିଭିରେ ପ୍ରସାରିତ ଧାରାବାହିକ ତାରକ ମେହଟା କି ଓଲଟା ଚଷମାରେ ଦୟା ଭୂମିକାରେ ଅଭିନୟ କରିଥିଲେ । ଏହି ଧାରାବାହିକରେ ସେ ୨୦୦୮ରୁ ଏବେଯାଏଁ ଅଭିନୟ କରୁଛନ୍ତି । ୨୦୧୪ ମସିହାରେ ସୋନି ଟିଭିରେ ପ୍ରସାରିତ ଧାରାବାହିକ CID ଏବଂ ତାରକ ମେହଟା କି ଓଲଟ ଚଷମାର ମିଳିତ ଅଧ୍ୟାୟରେ ମଧ୍ୟ ସେ ସୋନିର CIDରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ୧୯୯୭: କମ୍‌ସିନ୍- ଦ ଅନ୍‌ଟଚ୍‌ଡ୍
 ୧୯୯୯: ଫୁଲ୍ ଔର୍ ଆଗ୍
 ୨୦୦୨: ଦେବଦାସ
 ୨୦୦୫: ମଙ୍ଗଳ ପାଣ୍ଡ- ଦ ରାଇଜିଂ
 ୨୦୦୬: ଜାନ୍
 ୨୦୦୮: ଯୋଦ୍ଧା ଆକବର
 ୨୦୦୮: ସି କମ୍ପାନୀ
 ୨୦୦୮: ଲଭ୍ ଷ୍ଟୋରୀ ୨୦୫୦

ଅଭିନୀତ ଦୂରଦର୍ଶନ ଧାରାବାହିକ
 ୨୦୦୪: ଖିଚିଡ଼ି
 ୨୦୦୮-ଏବେଯାଏଁ: ତାରକ ମେହଟା କି ଓଲଟା ଚଷମା
 ୨୦୧୪: CID

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୭୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ମାଧ୍ୟମିକ ଶିକ୍ଷା ପରିଷଦ, ଓଡିଶା

ଲେଉଟାଣି ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା
କିଆରା ଆଡଭାନୀ

କିଆରା ଆଡଭାନୀ (ଜନ୍ମ: ୩୧ ଜୁଲାଇ ୧୯୯୨)Kiara Advani to play Sakshi Dhoni in MS Dhoni-The Untold Story! ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯେଏକି ହିନ୍ଦୀ କଥାଚିତ୍ର ଜଗତରେ ଅଭିନୟ କରନ୍ତି । 

ପ୍ରାରମ୍ଭିକ ଜୀବନ
କିଆରା ଆଡଭାନୀଙ୍କର ୩୧ ଜୁଲାଇ ୧୯୯୨ରେ ଜନ୍ମଗ୍ରହଣ କରିଥିଲେ । ଜନ୍ମ‌ବେଳେ ତାଙ୍କ ନାମ ଆଲିଆ ଆଡଭାନୀ ଥିଲା । ତାଙ୍କ ବାପା ଜଗଦୀପ ଆଡଭାନୀ ଜଣେ ବ୍ୟବସାୟୀ । ତାଙ୍କର ଜଣେ ସାନ ଭାଇ ଅଛି ।Kiara Advani's unseen side

ଅଭିନୟ ଜୀବନ
କିଆରାଙ୍କ କ‌ହିବା ଅନୁସାରେ ତାଙ୍କ ବାପା ୨୦୦୯ର ୩ ଇଡିଅଟ୍‌ସ୍ ଦେଖିଲା ପରେ ତାଙ୍କ ପିଲାମାନଙ୍କୁ ତାଙ୍କ ନିଜ ଇଚ୍ଛାନୁସାର କାର୍ଯ୍ୟକରିବାର ଅନୁମତି ଦେଇଥିଲେ । ଅଭିନୟ ଦୁନିଆରେ ପ୍ରବେଶ କରିବା ପୂର୍ବରୁ କିଆରା ଅନୁପମ ଖେରଙ୍କ ଅଭିନୟ ସ୍କୁଲରେ ପ୍ରଶିକ୍ଷଣ ନେଇଥିଲେ ।

କିଆରା ୨୦୧୪ରେ ହିନ୍ଦୀ କଥାଚିତ୍ର ଫୁଗ୍‌ଲି ଜରିଆରେ ଅଭିନୟ ଜଗତରେ ପ୍ରେବେଶ କରିଥିଲେ । ତାଙ୍କ ଅଭିନୟକୁ ସମୀକ୍ଷକମାନେ ପସନ୍ଦ କରିଥିଲେ । ମାତ୍ର କିଛି ସମୀକ୍ଷକ ତାଙ୍କ ଅଭିନୟକୁ ନାପସନ୍ଦ କରିଥିଲେ ।

୨୦୧୬ ମସିହାରେ ସେ ଏମ୍.ଏସ୍. ଧୋନୀ- ଦ ଅନଟୋଲ୍ଡ ଷ୍ଟୋରୀରେ ଅଭିନୟ କରିଥିଲେ । ଏହାପରେ ସେ ୨୦୧୭ରେ ହିନ୍ଦୀ କଥାଚିତ୍ର ମେସିନ୍‌ରେ ଅଭିନୟ କରିଥିଲେ । ୨୦୧୭ରେ ସେ ତେଲୁଗୁ କଥାଚିତ୍ର ଭାରତ ଆନେ ନାନୁ ଜରିଆରେ ତେଲୁଗୁ କଥାଚିତ୍ର ଜଗତରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ୨୦୧୪: ଫୁଗ୍‌ଲି (ହିନ୍ଦୀ)
 ୨୦୧୬: ଏମ୍.ଏସ୍. ଧୋନୀ- ଦ ଅନଟୋଲ୍ଡ ଷ୍ଟୋରୀ (ହିନ୍ଦୀ)
 ୨୦୧୭: ମେସିନ୍ (ହିନ୍ଦୀ)
 ୨୦୧୭: ଭାରତ ଆନେ ନାନୁ (ତେଲୁଗୁ)

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ପଖିଆ

thumb|ପଖିଆ ।
ପଖିଆ ବର୍ଷାରୁ ରକ୍ଷା ପାଇବା ପାଇଁ ବ୍ୟବହାର ହେଉଥିବା ଏକପ୍ରକାର ଘୋଡ଼ିଆ ବସ୍ତୁ । ଏହା ଶୁଖିଲା ବରଡ଼ା ପତ୍ରରୁ ତିଆରି ଓ ଦେଖିବାକୁ ଡଙ୍ଗା ଭଳି । ଏହା ମୁଣ୍ଡରୁ ଅଣ୍ଟା ଯାଏ ଢାଙ୍କିପାରେ । ଆଗରୁ ଅନେକ ମଜୁରିଆ ଓ ଚାଷୀମାନେ ବାହାରେ କାମ କଲାବେଳେ ଏହାକୁ ଘୋଡ଼ିହୋଇ କାମ କରୁଥିଲେ ।

 ଚଳଣିରେ ବ୍ୟବହାର 
ଓଡ଼ିଶା ଓ ମଧ୍ୟପ୍ରଦେଶର କେତେକ ଜନଜାତିର ଲୋକେ ଏହାକୁ ପର୍ବପର୍ବାଣି ପାଳନ ବେଳେ କଦମ୍ବ ଗଛ ସହ ପୂଜିଥାନ୍ତି । ମାଣବସାରେ ସେର, ମାଣ, ଗଉଣି ଆଦି ପଖିଆକୁ ବସାଯାଇଥାଏ ।

 ଆଧାର 

ଶ୍ରେଣୀ:ଓଡ଼ିଶାର ହସ୍ତତନ୍ତ ଓ ପିନ୍ଧାପିନ୍ଧି